text: Så er Vorbasse Marked igang
  18 juli 2013 kl. 08.25
  Hestene er kommet - og kræmmerne er på plads. Torsdag kl. 12 åbner Danmarks største Familietradition, når Vorbasse Marked holdes for 282. gang.
  Mens markedet sidste år druknede i regn, er vejrudsigten perfekt til Danmarks førende heste- og kræmmermarked. Der kommer op mod 250.000 mennesker til Vorbasse i løbet af de fire markeds-dage.
  På Vorbasse Marked var der i 2012 ca. 750 heste, ca. 650 kræmmerboder, mere end 200 smådyrshandlende, Danmarks største omrejsende tivolier, kæmpestort underholdningsprogram og selvfølgelig landevejens farende svende.
  I morgen sender TV SYD Vi Er Der Direkte fra Vorbasse marked, hvor vi også kommer rundt til den øvrige del af markedet med gøgl, musik og kram.
  Fakta om Vorbasse Marked:
  1.200-1.400 uundværlige frivillige sørger for at tingene tll at fungere Vorbasse Marked er "Danmarks STØRSTE Familietradition Vorbasse Marked besøges af mere end 250.000 gæster hvert år Vorbasse Marked er landets ældste marked - har kørt siden 1731 der tilføres imellem 600 og 800 heste Vorbasse Marked samtidigt er det største smådyrsmarked overhovedet Danmarks største omrejsende tivolier er på Vorbasse Marked 600 kræmmere tilsammen har en facadelængde på over 5 kilometer 900 campister (enheder) bor i Vorbasse hele ugen for opleve markedet Vorbasse Marked altid har et fantastisk musik- & underholdningsprogram der serveres ca. 30.000 liter fadøl i markedsdagene der registreres ca. 30.000 parkerede biler til markedet der er direkte busforbindelse fra de større og mindre byer i nærheden vi sørger for rengøring af alle toiletter min. hver anden time i markedsdagene vi sorterer og indsamler ca. 50 tons affald årligt Vorbasse Marked har et kæmpestort netværk af gode samarbejdspartnere Vorbasse-Hejnsvig Sparekasse er hovedsponsor for Vorbasse Marked Vorbasse Marked er landsdelens største årligt tilbagevendende begivenhed(Kilde: Vorbasse Marked)
  
  